રાજકોટ શહેરના શાસ્ત્રી મેદાન ખાતે કાર્યરત હંગામી એસટી બસ સ્ટેશન ખાતે તાત્કાલીક અસરથી પોલીસ ચોકી શરૂ કરવા માટે વિભાગીય નિયામક કચેરી દ્વારા કરાયેલી માંગણીના અનુસંધાને તાજેતરમાં સંયુકત પોલીસ કમિશનર દ્વારા એ-ડીવીઝન પોલીસ સ્ટેશનને હુકમ કરવામાં આવ્યો હોવાનું જાણવા મળે છે. વધુમાં આ અંગે રાજકોટ એસટી ડિવિઝનના વિભાગીય નિયામક દિનેશ જેઠવાએ ‘આજકાલ’ સાથેની વાતચીતમાં જણાવ્યું હતું કે, શાસ્ત્રીમેદાન સેન્ટ્રલ એસટી બસ સ્ટેશનમાં દરરોજ 1325 બસ અને અંદાજે 50 હજાર મુસાફરોની અવરજવર હોય તેમની સુરક્ષા માટે અત્રે પોલીસ ચોકી હોવી અનિવાર્ય છે. અવારનવાર લોકોના ખીસ્સા કપાવા તેમજ બેગ લીફટીગ જેવા બનાવો બનતા હોય પોલીસ ચોકી શરૂ કરવા કરેલી રજુઆત ગ્રાü રખાઈ છે.